b'\n_START_ARTICLE_\nMedalis\n_START_PARAGRAPH_\nMedalis (pranc. m\xc3\xa9daillon < it. medaglia < lot. metallum\xc2\xa0\xe2\x80\x93 metalas)\xc2\xa0\xe2\x80\x93 smulkiosios skulpt\xc5\xabros k\xc5\xabrinys, apdovanojimo arba atminimo \xc5\xbeenklas. Artimas monetai.\n_START_SECTION_\nMedaliai kaip karinis \xc4\xafvertinimas\n_START_PARAGRAPH_\nVisi kareiviai gali b\xc5\xabti apdovanoti medaliais u\xc5\xbe nuopelnus kare. Tai gali b\xc5\xabti kito kareivio i\xc5\xa1gelb\xc4\x97jimas, svarbios misijos vykdymas, pavojing\xc5\xb3 u\xc5\xbeduo\xc4\x8di\xc5\xb3 atlikimas, kareivio specializacijos tiesioginio darbo \xc4\xafvertinimas. Medalius kareiviams skiria kra\xc5\xa1to apsaugos ministras.\n_START_SECTION_\nProginiai medaliai\n_START_PARAGRAPH_\nMedaliai taip pat gali atspind\xc4\x97ti svarbi\xc4\x85 dat\xc4\x85 \xc5\xbemonijos, grup\xc4\x97s ar vieno \xc5\xbemogaus gyvenime, kartais vaizduojami \xc5\xbemoni\xc5\xb3 portretai. Kitaip tariant, medalis gali b\xc5\xabti suprantamas kaip atskiras autorinis k\xc5\xabrinys, smulkiosios skulpt\xc5\xabros forma. Jame gali b\xc5\xabti pavaizduoti ir paprasti gamtos, buities epizodai. Ta\xc4\x8diau \xc4\xafprasta, jog medaliai daromi kiek i\xc5\xa1kilmingesn\xc4\x97ms progoms pa\xc5\xbeym\xc4\x97ti._NEWLINE_Medaliai da\xc5\xbeniausiai b\xc5\xabna gaminami i\xc5\xa1 metalo, ta\xc4\x8diau gali b\xc5\xabti ir moliniai ar mediniai.\n_START_SECTION_\n\xc5\xa0altiniai\n_START_PARAGRAPH_\n\xe2\x80\x9eTarptautini\xc5\xb3 \xc5\xbeod\xc5\xbei\xc5\xb3 \xc5\xbeodynas\xe2\x80\x9c, 1985\xc2\xa0m., Vilnius.'